ג'ק דניאל'ס

ג'ק דניאל'ס (באנגלית: Jack Daniel's) הוא מותג טנסי ויסקי אמריקני. הוא אחד ממותגי האלכוהול בכלל והוויסקי בפרט הפופולריים ביותר בעולם. הוא מאופיין בטעם מתקתק, חלק וקל יחסית לשתייה. את מזקקת ג'ק דניאל'ס הקים ג'ק דניאל בגיל 13 בלבד. כיום ממוקמת המזקקה בלינצ'בורג, בירת מחוז מור שבטנסי. ג'ק דניאל'ס מכיל 51% תירס לפחות. המשקה עובר את תהליך מחוז לינקולן ומיושן בחביות עץ אלון חרוכות.

וויסקי טנסי

ג'ק דניאלס הוא לא ויסקי אמריקאי טיפוסי מסוג בורבון, אלא - ויסקי טנסי:
ויסקי זה חייב להיות מיוצר במדינת טנסי בארצות הברית, וכן חייב לעבור סינון דרך פחם פעיל מסוג עץ מייפל.

מותגים

 Old No. 7 Black Label – הבקבוק המוכר והנמכר ביותר, 40% אלכוהול (עד אוקטובר 2004 הכיל הוויסקי כ-43% אלכוהול).  לא ברור אם ישנה משמעות למספר "7" ומהי, אך מספר אגדות אורבניות נקשרו במשמעותן.
 Gentleman Jack  – ויסקי מעט מעודן יותר, עובר סינון כפול דרך פחם עץ מייפל, חלק יותר לשתייה מה-No. 7 - בעל 40% אלכוהול.
 Silver Select – ויסקי סינגל בארל בעל 50% אלכוהול.

אף על פי שהתיקון ה-21 לחוקת ארצות הברית ביטל את האיסור על משקאות חריפים ברמה הפדרלית, החוקה איננה אוסרת על מדינות ומחוזות לחוקק חוקים מקומיים המגבילים את הסחר באלכוהול בתחומם. מזקקת ג'ק דניאלס עצמה נמצאת במחוז מור (טנסי), שהוא "מחוז יבש" ואסורה בו מכירת אלכוהול, ולכן ג'ק דניאלס איננו נמכר כלל במחוז בו הוא המיוצר, למעט בחנות המזכרות של המזקקה עצמה.

קישורים חיצוניים

 

 כתבה של גיא גיסר על ג'ק דניאל'ס באתר וואלה
 ג'ק דניאל'ס באתר nrg
 ג'ק דניאל'ס באתר ynet
 ג'ק דניאל'ס בפורטל בקבוק
 

ויסקי טנסי